Olemme päässeet tässä sarjassa Mooses - johtaja vailla vertaa -
7. osaan. Otsikkona on "Valittu kansa vaihtaa jumalaa".
Olemme Siinain erämaassa Siinain tai Horebin vuoren juurella, -
jossa Herra ilmestyy ja puhuu kansallensa.
Tämä on käänteentekevä tapaus maailman historiassa, -
että Jumala tulee alas taivaasta ja alkaa puhua, ilmoittaa Sanansa.
Mooses on Sanan välittäjä, joka on meille välittänyt sen Raamattuun.
Mooses on käynyt jo muutaman kerran vuorella, -
välittänyt Herran Sanaa kansalle ja kansan vastausta Herralle.
Nyt 10 käskyä on saatu. Hän menee taas vuorelle -
ja saa siellä ilmestysmajan eli telttamajan rakennusohjeet: -
millainen jumalanpalveluspaikka kansalle tehdään -
oikein Jumalan omien ohjeitten mukaan.
Raamatussa sanotaan, että taivaassa on se malli. Varsinainen on siellä.
Sen mukaan tehtiin maan päälle.
No niin, Mooses menee sinne. Joosua seuraa mukana, -
mutta vain rinteen puoleenväliin asti ja jää odottamaan.
6 päivää odotetaan. Sitten Mooses kävelee suoraan pilven keskelle.
Ihan kuin menisi tulivuoren purkauksen keskelle.
Kauhea savu ja jylinä ja pelottava tunne.
Sinne Mooses häviää. 40 päivään siitä ei kuulu mitään.
Ei sillä ole edes eväitä mukana. Mitä se siellä syö ja juo?
Käy ilmi, että hän on syömättä ja juomatta, kuten Jeesus myöhemmin -
autiomaassa 40 päivää, kun Häntä kiusattiin.
Siellä Herra puhuu hänelle ja neuvoo ilmestysmajan teko-ohjeet -
ja pappeuden: valitsee Aaronin ylipapiksi ja Aaronin pojat.
Pappeus jatkuu sitten ikuisesti.
Ja lisäyksiä lakeihin, esim. millaisia juhlia pitää viettää, -
miten sapattia vietetään, tarkemmin seksuaalielämää -
ja yhteiskuntaelämää, orjien kohtelua ja kaikkea.
Ennen kaikkea Herra ottaa kaksi kivitaulua -
ja kirjoittaa niihin ihan omalla sormellaan 10 käskyä.
Se on varmaan ollut ainoa dokumentti maan päällä, -
mihin Herra on itse kirjoittanut. Kaikki muut ovat ihmisten tekoa.
40 päivän kuluttua Mooses lähtee nämä kainalossa alas vuorelta.
Ennen kuin hän on ehtinyt pitkälle- kään, Herra ilmoittaa katastrofin.
Siellä on ryhdytty palvelemaan epäjumalaa.
Olen saanut sen käsityksen, että Mooses ei oikein uskonut sitä.
Hän ei tajunnut eikä voinut kuvitella, -
että juuri semmoista olisi tapahtunut.
Oli käynyt niin, että kun Moosesta ei näkynyt eikä kuulunut, -
niin kansa päätteli hänen kuolleen.
Miten kukaan voi selvitä savuavalla vuorella toista kuukautta -
ja vieläpä syömättä ja juomatta?
Kansa tulee epätoivoiseksi. Mihin joudutaan? Kuka meidät minne vie?
Mennäänkö Egyptiin? Kanaanin- maahan? Ei ole aavistustakaan.
Yhtäkkiä ne haluavat itselleen näkyvän jumalan.
Tämä se on ihmeellistä, -
miten huonosti ihmisille kelpaa näkymätön Jumala.
Aina halutaan näkyvää. Miten paljon näkyvämpi rahakin on jumalana?
Tai joku toinen ihminen?
Kaikki ne epäjumalan patsaat, joita minäkin olen nähnyt ihan tarpeeksi.
Ja ihmiset palvovat niitä. No niin, luen suoraan Raamatusta: -
2. Moos. 32:1
Ei siis sanaa protestina Aaronilta, -
joka oli sentään toinen kansan- johtaja Mooseksen rinnalla!
Jonka Herra juuri oli nimittänyt vuorella ylimmäiseksi papiksi!
Aaron on tässä kohtaa kyllä huonon johtajan prototyyppi: -
kuuntelee sitä, mitä lauma haluaa eikä sitä, mitä Herra haluaa.
Se on varmaan ollut kaikkien maailman johtajien kiusauksena.
Joku on siihen langennut, joku ei. Laumaa kuulemalla ei hyvää seuraa!
Kristinusko tai Raamatun uskonto ei ole sellainen, -
mitä gallupkyselyillä ohjataan: mitä halutaan, niin tehdään niin.
Ihmiset halusivat epäjumalan.
Kauniita Apis-härän patsaita oli nähty Egyptissä. Semmoinen!
Härkähän on Lähi-idässä ja siellä päin -
hedelmällisyyden ja seksuaalisuuden jumala.
Palvontamenoista tuli sitten senmukaiset.
Mooses oikein piirti mallin ja sitten teki muotin.
Sitten hän valoi siihen kultaa. Sisällä oli kuulemma hiekkaa.
Semmoisen jumalan hän teki ja sanoi: -
"Huomenna vietetään Herran juhlaa." Siis Aaronhan tämän teki.
Aaron vähän ajatteli, että voidaan tässä Herraakin palvoa.
Miten hän voi niin ajatella, kun juuri oli kuultu 10 käskyä?
1. käsky: Minä olen Herra, sinun Jumalasi. Älä pidä muita jumalia.
2. käsky: Älä tee itsellesi jumalan kuvaa.
Kyllä täytyy sanoa, että tulee tässä vähän pettymyksen tuntu.
Tämmöinenkö on Jumalan kansa? Tämmöinenkö on sen johtaja?
Ystävät, kun lukee Israelin historiaa VT:sta, -
niin sama meno jatkuu loppuun asti.
Kun alkaa lukea kirkkohistoriaa, niin kyllä vähän samalta näyttää.
Se osoittaa vain, miten ihmiset ovat syntisiä - siis perisyntisiä.
Oman aikamme ongelma on, että luullaan ihmisten olevan hyviä.
Vaikkapa lainsäädäntö tehdään ihmisten hyvyyden pohjalta, -
mutta kun me olemme pohjimmiltamme pahoja.
No niin, Mirjam ei protestoinut, ei Sippora.
Huur ei protestoinut.
No, Joosua oli vuoren rinteellä. Hän ei ollut paikalla.
Mutta kukaan ei protestoinut! Ei leeviläisetkään.
Myöhemmin ilmeni, etteivät he pitäneet siitä, mutta eivät sanoneet: -
"Top tykkänään. Tätä ei tehdä!"
Sitten järjestetään juhlat. Heprean sana viittaa orgioihin.
Teurastettiin alttarilla eläimiä, syötiin niiden lihaa.
Laulettiin ja tanssittiin niin kuin hullut vähän vähissä vaatteissa.
Varmaan siellä moni pari jo lähtikin teltan suuntaan jatkamaan.
Ihmiset ajattelivat pitää hauskaa.
He olivat tätä Egyptissä nähneet, ehkä olivat itsekin tehneet siellä.
Hesekiel näet sanoo, että Jumalan kansa palvoi siellä epäjumalia.
Sitten Mooses tulee vuorelta ja tavoittaa rinteellä Joosuan.
Joosua on tosi onnellinen, että Mooses tuli alas - ja hengissä!
Vuoren juurelta alkaa kuulua jotain metakkaa.
Ensin luulevat sitä sodaksi. Sitten kuulevat laulua. Mikä on menossa?
Siellähän ovat menossa ne orgiat.
Kun Mooses näkee sen laulun, tanssin, mässäilyn, huudon -
ja sen vasikan ja alttarin, hän tulee ihan epätoivoiseksi.
Hän iskee ne Jumalan kirjoittamat dokumentit kiveen -
ja särkee tuhansiksi sirpaleiksi.
Takana oli ehkä ajatus: kun liitto on rikottu, menkööt dokumentitkin.
Varmaan Mooses siinä näki välähdyksenomaisesti, -
millainen Israelin historia tulee jatkossakin olemaan.
Ajatelkaa, että Jumalalla on kuitenkin semmoinen suunnitelma, -
että kaikesta kansansa synnistä huolimatta Hän vie sen läpi.
Israelissa syntyy Vapahtaja, syntyy kristillinen kirkko.
Kristillinen kirkko pysyy pystyssä jumalattomuuden keskellä -
Jeesuksen tuloon asti. Ei tiedetä, onko se silloin täysin maan alla, -
mutta uskovia on olemassa.
Mooses järjestää rangaistuksen. Tämä on ns. kirkkokuria.
Hän rouhentaa sen vasikan ja sotkee sen veteen.
Kaikkien on juotava sitä seosta.
Leeviläiset tulevat hänen avukseen ja hän sanoo heille: -
"Nyt kuljette leirin läpi miekka kädessä. -
Tulipa orgiamenoissa vastaan vaikka oma sisko tai veli, -
niin se on tapettava." Leeviläiset kulkevat leirin päästä päähän -
ja surmaavat 3 000 henkeä. Oikeasti epäjumalanpalveluksesta -
olisi tullut kuolemanrangaistus kaikille, mutta Herra armahti muut.
Näin Mooses halusi osoittaa, miten vakavasta rikoksesta on kyse.
Traaginen asia oli se, että Herra sanoi tässä vaiheessa: -
"Minä en kulje enää teidän kanssanne. -
Enkeli, siis pilvipatsas, saa kulkea, mutta minä en kulje, -
koska voisin suuttua teihin niin, että hävitän koko kansan."
Sehän tarkoittaa sitä, että ei rakenneta mitään telttamajaa.
Telttamajassa piti olla liiton- arkku, joka oli Herran valtaistuin.
Siellä Herra oli tavattavissa. Nyt Hän sanoo, ettei kuljekaan.
Myöhemmin näemme, miten loppujen lopuksi kävi, -
mutta näin suutuksissaan Jumala oli eikä se mikään ihme olekaan.
Mutta mitä tämä jakso kertoo Jeesuksesta?
Se kertoo, että Hänellä oli sama kiusaus siellä autiomaassa, -
kun perkele Häntä kiusasi. Tämä sanoi: "Kumarra minua, -
niin annan sinulle kaikki valtakunnat loistoineen. -
Nyt kun kumarrat kerran, seuraukset ovat mahtavat."
Näin Aaron ajatteli. Ei tule kapinaa, kun annetaan kansalle periksi.
Mutta Jeesus vastasi... Muuten, Hän vastasi kiusauksissa aina -
sitaatilla, joka oli otettu erämaavaelluksen ajalta.
"Herraa, sinun Jumalaasi, pitää sinun kumartaman -
ja häntä ainoata palveleman." Ei yhtään kumarrusta paholaiselle.
Traagista oli se, että Jeesus joutui silti kärsimään rangaistuksen -
ikään kuin Hän olisi paholaista kumartanut.
Siinä tapahtuu se autuas vaihtokauppa.
Me omia epäjumaliamme palvoneet voimme saada anteeksi, -
koska Jeesus on meidän syntimme sovittanut.
Ja vielä rukous lopuksi, virrenvärssy.
Suo, että näkisin tien taivaaseen, -
vaikka se peittyisi vaivaan, murheeseen.
Lohduta sanalla, uskoa vahvista.
Käyn aina, Herrani, kohti sinua.
Kiitoksia! Tapaamisiin ensi kerralla.
Hyvä katsoja! Oletko ehkä saanut itsellesi -
hengellistä lohdutusta ja vahvistusta näitten ohjelmien kautta?
Mitä, jos tulisit tukemaan ohjelmaamme jollain summalla?
Puhelinnumero näkyy ruudussa.
Yhden puhelun hinta on 12 euroa.
Voit myös lahjoittaa ruudussa näkyvälle tilinumerolle.
Tekstitys: Tuula-Riitta Virrankare